CELEX: 22013D0018
Language: ro
Date: 2013-02-01 00:00:00
Title: Decizia nr. 18/2013 a Comitetului mixt al SEE din 1 februarie 2013 de modificare a anexei IX (Servicii financiare) și a Protocolului 37 care cuprinde lista prevăzută la articolul 101 la Acordul privind SEE

30.5.2013   
            
            
               RO
            
            
               Jurnalul Oficial al Uniunii Europene
            
            
               L 144/23
            
         DECIZIA NR. 18/2013 A COMITETULUI MIXT AL SEE
   din 1 februarie 2013
   de modificare a anexei IX (Servicii financiare) și a Protocolului 37 care cuprinde lista prevăzută la articolul 101 la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolele 98 și 101,
   întrucât:
   
               (1)
            
            
               Decizia 2010/C 326/07 a Comisiei din 2 noiembrie 2010 de înființare a Forumului european multipartit privind facturarea electronică (e-facturarea) (1) trebuie încorporată în Acordul privind SEE.
            
         
               (2)
            
            
               Pentru buna funcționare a Acordului privind SEE, Protocolul 37 la Acordul privind SEE trebuie extins pentru a include Forumul european multipartit privind facturarea electronică (e-facturarea) înființat prin Decizia 2010/C 326/07 a Comisiei, iar anexa IX la Acordul privind SEE trebuie modificată pentru a specifica procedurile de asociere cu acest forum.
            
         
               (3)
            
            
               Prin urmare, anexa IX și Protocolul 37 la Acordul privind SEE ar trebui modificate în consecință,
            
         ADOPTĂ PREZENTA DECIZIE:
   Articolul 1
   După punctul 31ec (Decizia 2010/578/UE a Comisiei) din anexa IX la Acordul privind SEE se introduce următorul text:
   
               „31ed.
            
            
               
                  32010 D 1203(02): Decizia 2010/C 326/07 a Comisiei din 2 noiembrie 2010 de înființare a Forumului european multipartit privind facturarea electronică (e-facturarea) (JO C 326, 3.12.2010, p. 13).
               Modalități de asociere a statelor AELS, în conformitate cu articolul 101 din acord:
               Fiecare stat AELS poate numi o persoană care să participe în calitate de observator la reuniunile Forumului european multipartit privind facturarea electronică (e-facturarea).”
            
         Articolul 2
   În Protocolul 37 care cuprinde lista prevăzută la articolul 101 la Acordul privind SEE se inserează următorul punct:
   
               „38.
            
            
               Forumul european multipartit privind facturarea electronică (e-facturarea) (Decizia 2010/C 326/07 a Comisiei).”
            
         Articolul 3
   Textele Deciziei 2010/C 326/07 a Comisiei în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (2).
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 februarie 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO C 326, 3.12.2010, p. 13.
   
      (2)  Nu au fost semnalate obligații constituționale.